SHBA: Komunitetet lokale ndihmojnë FBI-në për të luftuar ekstremizmin
Një ndër këto komunitete është një qendër myslimane në periferi të Uashingtonit
Saxhad Ahmadit i pëlqen sporti dhe e kupton pasionin e këtyre adoleshentëve. Ai punon me ta në qendrën e shoqatës “Myslimanët e zonës së Dallas-it që njihet thjesht si ADAMS. Ahmadi thotë puna e tij është t’i mësoj adoleshentët mbi rrëziqet e shoqërisë moderne si droga, krimi, dhe interneti. Të rinjtë, në kërkim të një kauze ndikohen lehtë nga ideologjia ekstremiste. Brett Hovington është përgjegjës i FBI-së për marrdhëniet me komunitetet. Pesë shtetas amerikanë nga rrethinat e Uashingtonit janë akuzuar për përdorimin e internetit për të krijuar lidhje me militantët në Pakistan, dhe tani përballen me akuza për terrorizëm. Në një tjetër rast, një grua amerikane akuzohet për rekrutimin e burrave për të kryer vepra terroriste përmes internetit. Raste si këto i shqetësojnë ligjvënësit amerikanë. Ligjvënësi republikan Çarli Dent thotë: Në një seancë dëgjimore mbi terrorizmin e organizuar në vend, agjenti Hovington tha se krijimi i lidhjeve të ngushta me komunitetet vendase është çelësi i parandalimit të ekstremizmit. Zoti Hovington thotë se një nga mënyrat e ndërtimit të besimit është një nga 56 akademitë qytetare të FBI-së në Shtetet e Bashkuara. Studentët që vijnë në këto akademi përfaqësojnë të gjitha komunitetet në vend. Njëri prej tyre është president i qendrës Adams, Faruk Sajed. Zoti Sajed thotë se pjesëmarrja në Akademinë e Qytetarëve e ka ndihmuar të kuptoj më mirë punën e FBI-së dhe i ka dhënë atij mësime të mira për t’i përcjellë në komunitetin e tij. Por ndërgjegjësimi i publikut mbi rolin e FBI-së përfaqëson vetëm njërën anë të ekuacionit. Qytetarët dhe agjentët pohojnë se besimi duhet të jetë i dyanshëm. Zoti Sajed tani dëshiron t’i intensifikoj marrëdhëniet me FBI-në. Sajed po inkurajon të rinjtë në qendrën ADAMS të shqyrtojnë mundësinë e fillimit të një karriere me FBI-në për të forcuar lidhjet e komunitetit mysliman me forcat e rendit.